Dr. Dre

André Romelle Young (født 1965), kjent under artistnavnet Dr. Dre, er en amerikansk rapper, grunder, headsetprodusent og musikkprodusent. Dr. Dres hiphop-karriere begynte på 1980-tallet i gruppen N.W.A (Niggas With Attitude) som frontfigur sammen med blant annet MC Ren, Ice Cube, DJ Yella og Eazy E. Etter at gruppen ble splittet ga han ut sitt debutalbum The Chronic. Han har siden vært en framgangsrik produsent som blant annet oppdaget Eminem, 50 Cent og Snoop Doggy Dogg og vært gjesteartist på andres album, blant annet The Game og Truth Hurts. I september 1999, sju år etter debuten, kom hans andre album, 2001 som har solgt mer enn syv millioner eksemplarer i USA. 

Dr. Dre er ifølge Forbes Magazine den rikeste rapperen og tjente 200 millioner dollar i perioden mellom januar 2013 og april 2014. Han har en samlet formue på hele 800 millioner dollar eller omtrent 4,7 milliarder NOK, mye takket være sitt eierskap i Beats Music, nå Apple Music og inntektene på salget av firmaet til elektronikkgiganten Apple i 2014 på 3,2 milliarder dollar. I 2009 fikk Snoop Dogg spørsmålet hvem som har hatt mest innflytelse på hiphopens historie, hvorav han nevnte Dr. Dre.

 Bakgrunn 
Allerede i tenårene begynte Dr. Dre som DJ i hjembyen Compton. Inspirasjon til artistnavnet fant han hos basket-stjernen «Dr. J» og ved legge til slutten på hans eget navn (An'dre'). Han startet en gruppe ved navn World Class Wreckin' Cru sammen med Alonzo Williams, «Lonzo», «DJ Yella», og «Cli-N-Tel». Allerede da viste Dr. Dre ferdigheter som produsent.

Gruppen ga ut singler som «Surgery» og «Juice». Dr. Dre forlot gruppen da de ikke klarte seg økonomisk og han begynte å skrive sanger med «Ice Cube» for «Eazy E».

 N.W.A 
Ice Cube og Dr. Dre skrev i 1987 sangen «Boyz-N-The Hood» som de prøvde å tilby til New York-gruppa HBO, men uten hell. Derfor fikk de, etter mye press, Eazy-E til å fremføre sangen som ble en stor hit. Gruppa N.W.A. ble dannet sammen med «Dj Yella», «Arabian Prince» og «The D.O.C.».

I 1987 kom albumet NWA And The Posse. Albumet hadde flere hits, blant annet «Dopeman», «Panic Sone» og «Boyz-N-Tha Hood». Likevel ble ikke albumet en så stor suksess. I 1988 kom «Mc Ren» inn i gruppa, og de ga ut albumet Straight Outta Compton med hits som «Straight Outta Compton», «Express Yourself», «8 Ball», «Gangsta Gangsta» og «Fuck Tha Police». «Fuck Tha Police» hadde en svært voldelig tekst som ga gruppa en advarsel fra FBI.

N.W.A. fikk ingen støtte fra radio- eller TV-kanaler, men likevel solgte albumet tre millioner kopier. «Arabian Prince» og «The D.O.C» forlot etterhvert gruppa. «Ice Cube» var sterkt uenig i de finansielle planene for N.W.A. og forlot gruppa i 1990. Samme år kom 100 Miles and Runnin ut. Dette albumet blir regnet som et av de svakere albumene til gruppa.

I 1991 ga de ut albumet EFIL4ZAGGIN – NIGGAZ 4 LIFE bakvendt. Dr. Dre var også uenig i de finansielle planene til N.W.A. og forlot gruppa samme år. Det resulterte i at gruppa ble oppløst.

Dr. Dre gikk sammen med tidligere livvakt og amerikansk fotballspiller Marion Knight, som kalte seg «Suge Knight», og startet plateselskapet Death Row Records.

 Snoop Doggy Dogg 
Warren G var halvbroren til Dr. Dre (hans andre bror, Tyree døde i en gjeng-kamp), og Warren G, Nate Dogg og Snoop Doggy Dogg hadde en gruppe kalt 213, Warren G introduserte Snoop for Dre og de begynte å jobbe sammen.

I 1992 ga Snoop og Dr. Dre ut Deep Cover, et lydspor fra filmen med samme navn. I 1992 kom Dr. Dre ut med det første albumet i Death Row: The Chronic, der Snoop var like mye medvirkende på albumet som Dr. Dre var. Albumet hadde hits som «Fuck Wit' Dre Day», «Let Me Ride» og «Nuthin But a G thang», alle med Snoop Doggy Dogg.

The Chronic hadde en stor innflytelse på hiphopen og etter det var nesten alle sangene å høre inspirert av Snoop og Dres G-Funk.

Etter The Chronic var det en selvfølge at Snoop Doggy Dogg skulle komme ut med et album, og i 1993 ga Snoop ut Doggystyle med hits som «Serial Killa», «Gin N’ Juice» og den aller største: «What's My Name" (Who Am I)».

Dr. Dre oppdaget aldri 2pac, han var kjent fra før. Tupac «2pac» Shakur ble Death Rows besteselgende artist. Hans første album i Death Row All Eyez On Me ble en stor suksess.

 West Coast VS. East Coast 
2Pac var en tidligere bestevenn av The Notorious B.I.G. (også kalt «Biggie Smalls»), men i 1994 var 2Pac i et platestudio i Brookyn og ble skutt med fem skudd, (tre kuler i brystet, en kule i lysken og en kule i bakhodet). "Five shots could'nt drop me" skjønt han overlevde og beskyldte Bad Boy Entertainment, Biggie Smalls og P Diddy for å ha noe med drapsforsøket å gjøre.

Så Death Row Records var i en beef (feide) med Bad Boy, og andre vestkystartister begynte å verbalt disse andre østkystartister og mange østkystartister som Cormega og Mobb Deep ga tok til motmæle mot vestkysten. «RBX», som hadde deltatt i The Chronic og Doggystyle hadde en lys framtid og skulle gi ut et album, men Dr. Dre og Suge Knight utsatte det hele tiden så «RBX» forlot Death Row i 1995, noe som var hans dummeste valg finansielt noen gang.

I 1996 var 2Pac og Suge Knight i Las Vegas og 2pac ble skutt og drept. 6 måneder senere ble Bigge Smalls skutt i Los Angeles. Ryktene sa at Suge Knight var involvert.

På grunn av dette forlot Dr. Dre, Snoop Doggy Dogg og flere artister Death Row Records som da gikk i oppløsning. Dr. Dre startet på nytt og han lagde plateselskapet Aftermath Entertainment i 1996 og i 1997 kom han ut med Dres Aftermtermath- og Aftermaths debut, Dr. Dre Presents...The Aftermath. Albumet ble ingen suksess, men hadde en hit, «Been There Done That», som var et farvel til sjangeren Gangsta Rap. Dr. Dre ville pensjonere seg fra Gangsta Rap-en på grunn av at hans kamerat Tupac Shakur var død.

 Aftermath Entertainment 
Etter å ha gitt ut Dr. Dre Presents... The Aftermath' var Dr. Dre på utkikk etter nye artister.

I 1998 møtte han Marshall Mathers, en rapper som kalte seg Eminem. De begynte å jobbe sammen, og i 1999 ga Eminem ut albumet 'The Slim Shady LP', som ble en stor suksess og introduserte den hvite rapperen for verden.
Eminem var også med på noen sanger på Dr. Dres nye album, '2001'.

Dette var et mesterverk fra Dre sin side og hadde artister som Snoop Dogg, Nate Dogg, Kurupt, Xzibit og soul-stjernen Mary J. Blige. 2001 fikk også fem "mics" fra bladet The Source, som betyr at det er en klassiker.

Etter '2001' hadde Dre signert mange artister og Eminem solgte til å bli tiårets mestselgende artist. 
I 2010 kom første smakebit av Detox. Dr. Dre ble tvunget til å gi ut første singel "Kush" med Snoop Dogg og Akon etter en internettlekkasje. Singelen har også blitt musikkvideo og ble mottatt veldig bra blant fansen.

Artister i Aftermath:

 50 Cent 
 Bishop Lamont 
 Brooklyn  
 Dawaun Parker
 Proof (fra D12) 
 Dr. Dre
 Eminem (Senere i Shady Music)
 Focus... 
 G.A.G.E.  
 Stat Quo
 The Game
 Kendrick Lamar

 Plateutgivelser 
NWA:
 N.W.A. and the Posse, Macola, 1987.
 Straight Outta Compton, Ruthless, 1989.
 100 Miles and Runnin' , Ruthless, 1990.
 EFIL4ZAGGIN (Niggaz4Life), Ruthless, 1991.

Solo:
 The Chronic, 1992 (Death Row)
 Dr. Dre Presents... The Aftermath, 1996 (Aftermath)
 2001 (Chronic 2001), 1999 (Aftermath)
 Compton, 2015 (Aftermath)

Andre (som artist og/eller produsent): 
Doggystyle, Snoop Dogg,1993
Concrete Roots, Triple X, 1994
 Murder Was the Case, Death Row, 1994. (bidragsyter)
 Keep Their Heads Ringin', single fra Friday (soundtrack), Priority, 1995
 First Round Knock Out, Triple X, 1994
 California Love single, Death Row, 1996

 Referanser 

 Eksterne lenker 






Kategori:Death Row Records
Kategori:Rappere fra USA
Kategori:Plateprodusenter fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Compton
Kategori:Musikere tilknyttet Death Row Records